## Zakon o izmjenama i dopunama Krivičnog zakona Republike Hrvatske

### NN 28/1996 (12.4.1996.), Zakon o izmjenama i dopunama Krivičnog zakona Republike Hrvatske

# **ZASTUPNIČKI DOM SABORA REPUBLIKE HRVATSKE**

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA KRIVIČNOG ZAKONA REPUBLIKE HRVATSKE**

Proglašavam Zakon o izmjenama i dopunama Krivičnog zakona Republike
Hrvatske, koji je donio Zastupnički dom Sabora Republike Hrvatske na sjednici
29. ožujka 1996.

Broj: 01-96-691/1

Zagreb, 3. travnja 1996.

Predsjednik

Republike Hrvatske

**dr. Franjo Tuđman,** v. r.

## **ZAKON**

### **O IZMJENAMA I DOPUNAMA KRIVIČNOG ZAKONA REPUBLIKE HRVATSKE**

Članak 1.

U Krivičnom zakonu Republike Hrvatske ("Narodne novine", br. 32/93.
\_ pročišćeni tekst i 38/93. ispr.) u članku 46. stavak 4. mijenja se i
glasi:

"(4) Ako je protupravno lišenje slobode trajalo dulje od trideset dana,
ili je vršeno na okrutan način ili je osobi koja je protupravno lišena
slobode uslijed toga teško narušeno zdravlje, ili su nastupile druge teške
posljedice ili je djelo počinjeno u sastavu udruženja organiziranog radi
činjenja toga krivičnog djela,

počinitelj će se kazniti zatvorom od jedne godine do osam godina."

Članak 2.

U članku 50. stavak 2. mijenja se i glasi:

"(2) Ako je djelo iz stavka 1. ovoga članka počinjeno prema službenoj
ili odgovornoj osobi u svezi s njezinim radom ili položajem, ili prema
većem broju osoba, ili ako je izazvalo veću uznemirenost građana, ili ako
je počinjeno u sastavu udruženja organiziranog radi činjenja toga krivičnog
djela,

počinitelj će se kazniti zatvorom od tri mjeseca do pet godina."

Članak 3.

U članku 51. iza stavka 1. dodaje se novi stavak 2. koji glasi:

"(2) Ako je djelo iz stavka 1. ovoga članka počinjeno u sastavu udruženja
organiziranog radi činjenja toga krivičnog djela,

počinitelj će se kazniti zatvorom od tri mjeseca do pet godina."

Dosadašnji stavak 2. koji postaje stavak 3. mijenja se i glasi:

"(3) Gonjenje za djelo iz stavka 1. ovoga članka poduzima se privatnom
tužbom."

Članak 4.

U članku 77. stavak 2. mijenja se i glasi:

"(2) Ako su djela iz članka 71. i 72. ovoga Zakona počinjena prema Predsjedniku
Republike Hrvatske, predsjedniku Sabora Republike Hrvatske, predsjedniku
Vlade Republike Hrvatske, predsjedniku Ustavnog suda Republike Hrvatske
ili predsjedniku Vrhovnog suda Republike Hrvatske u svezi s njihovim radom
ili položajem,

krivični progon državni odvjetnik poduzima po službenoj dužnosti a po
prethodno pribavljenoj pisanoj suglasnosti tih osoba.

(3) Osobe iz stavka 2. ovoga članka do pravomoćnosti osude mogu povući
suglasnost za kazneni progon."

Članak 5.

U članku 99. stavku 1. riječi: "dvjesto tisuća hrvatskih dinara" zamjenjuju
se riječima: "deset tisuća kuna".

U stavku 2. riječi: "dva milijuna hrvatskih dinara" zamjenjuju se riječima:
"sto tisuća kuna".

Članak 6.

U članku 102. stavku 2. riječi: "dva milijuna hrvatskih dinara" zamjenjuju
se riječima: "sto tisuća kuna".

Članak 7.

U članku 109. stavku 4. riječi: "petsto i pedeset tisuća hrvatskih dinara"
zamjenjuje se riječima: "dvadesetsedam tisuća petsto kuna".

Članak 8.

U članku 114. stavku 2. riječi: "dvadeset tisuća hrvatskih dinara" zamjenjuju
se riječima: "tisuću kuna".

Članak 9.

U članku 115. naziv kaznenog djela mijenja se i glasi:

**"Utaja poreza i drugih davanja"**

Stavak 1. mijenja se i glasi:

"(1) Tko u namjeri da on ili tko drugi izbjegne potpuno ili djelomično
plaćanje poreza, doprinosa socijalnog osiguranja, drugih propisanih doprinosa
ili davanja, daje lažne podatke o svojim zakonito stečenim prihodima, o
predmetima ili drugim činjenicama koje su od utjecaja na utvrđivanje iznosa
ovakvih obveza ili tko u istoj namjeri u slučaju obvezne prijave ne prijavi
zakonito stečeni prihod, odnosno predmet, ili druge činjenice koje su od
utjecaja na utvrđivanje ovakvih obveza, koje je po zakonu dužan prijaviti,
a iznos obveze čije se plaćanje izbjegava prelazi deset tisuća kuna,

kaznit će se zatvorom do tri godine i novčanom kaznom."

U stavku 2. riječi: "jedan milijun hrvatskih dinara" zamjenjuju se riječima:
"pedeset tisuća kuna".

Članak 10.

U članku 126. stavku 2. riječi: "petsto i pedeset tisuća hrvatskih dinara"
zamjenjuju se riječima: "dvadesetsedam tisuća petsto kuna".

Članak 11.

U članku 129. stavku 3. riječi: "petsto i pedeset tisuća hrvatskih dinara"
zamjenjuju se riječima: "dvadesetsedam tisuća petsto kuna".

Članak 12.

U članku 132. stavku 2. riječi: "petsto i pedeset tisuća hrvatskih dinara"
zamjenjuju se riječima: "dvadesetsedam tisuća petsto kuna".

Članak 13.

U članku 133. stavku 2. riječi: "petsto i pedeset tisuća hrvatskih dinara"
zamjenuju se riječima: "dvadesetsedam tisuća petsto kuna".

Članak 14.

U članku 134. stavku 1. riječi: "dvjesto tisuća hrvatskih dinara" zamjenjuju
se riječima: "deset tisuća kuna".

U stavku 2. riječi: "dva milijuna hrvatskih dinara" zamjenjuju se riječima:
"sto tisuća kuna".

Članak 15.

U članku 137. stavku 2. riječi: "petsto i pedeset tisuća hrvatskih dinara"
zamjenjuju se riječima: "dvadesetsedam tisuća petsto kuna".

Članak 16.

U članku 138. stavku 2. riječi: "dvadeset tisuća hrvatskih dinara" zamjenjuju
se riječima: "tisuću kuna".

Članak 17.

U članku 140. stavak 2. mijenja se i glasi:

"(2) Ako je djelom iz stavka 1. ovoga članka pribavljena veća protupravna
imovinska korist ili je djelo počinjeno u sastavu udruženja organiziranog
radi činjenja toga krivičnog djela,

počinitelj će se kazniti zatvorom od jedne godine do deset godina."

Članak 18.

U članku 141. dodaje se stavak 2. koji glasi:

"(2) Ako je djelom iz stavka 1. ovoga članka pribavljena veća protupravna
imovinska korist ili je djelo počinjeno u sastavu udruženja organiziranog
radi činjenja toga krivičnog djela,

počinitelj će se kazniti zatvorom od jedne godine do deset godina."

Članak 19.

U članku 156. stavku 1. riječi: "petsto i pedeset tisuća hrvatskih dinara"
zamjenjuju se riječima: "dvadesetsedam tisuća petsto kuna".

Članak 20.

Članak 180. mijenja se i glasi:

"(1) Tko svjedoka ili vještaka u sudskom, prekršajnom, upravnom postupku,
postupku pred javnim bilježnikom ili disciplinskom postupku silom, prijetnjom
ili drugim oblikom prisile ili obećanjem dara ili kakve druge koristi navede
da dade lažan iskaz,

kaznit će se zatvorom od šest mjeseci do pet godina.

(2) Tko u namjeri da spriječi ili znatno oteža dokazivanje u postupku
pred sudom, u prekršajnom, upravnom postupku, postupku pred javnim bilježnikom
ili disciplinskom postupku sakrije, ošteti ili uništi tuđi predmet ili
ispravu koji služe dokazivanju,

kaznit će se novčanom kaznom ili zatvorom do tri godine.

(3) Kaznom iz stavka 1. ovoga članka kaznit će se tko u namjeri da spriječi
ili znatno oteža dokazivanje u postupku pred sudom ili u upravnom postupku
ukloni, uništi, pomakne ili premjesti kakav granični kamen, zemljomjerski
znak, ili uopće kakav znak o vlasništvu ili nekom drugom stvarnom pravu
ili upotrebi vode, ili tko s istim ciljem takav znak lažno postavi."

Članak 21.

U članku 199. iza stavka 1. dodaje se novi stavak 2. koji glasi:

"(2) Ako je počinitelj djelo iz stavka 1. ovoga članka počinio u sastavu
udruženja organiziranog radi činjenja toga krivičnog djela,

kaznit će se zatvorom od tri mjeseca do pet godina."

Dosadašnji stavak 2. koji postaje stavak 3. mijenja se i glasi:

"(3) Gonjenje za djelo iz stavka 1. ovoga članka poduzima se privatnom
tužbom."

Članak 22.

Iza članka 199. dodaje se članak 199a, koji glasi:

**"Protupravna naplata**

Članak 199a.

(1) Tko radi naplate duga uporabom sile protiv neke osobe ili prijetnjom
da će neposredno napasti na život ili tijelo te osobe ili njoj bliskih
osoba, oduzme tuđu pokrenu stvar,

kaznit će se zatvorom od tri mjeseca do pet godina.

(2) Tko radi naplate duga silom ili ozbiljnom prijetnjom prisili drugoga
da nešto učini ili ne učini na štetu svoje ili tuđe imovine,

kaznit će se zatvorom do tri godine.

(3) Za pokušaj djela iz stavka 2. ovoga članka, počinitelj će se kazniti.

(4) Ako je djelo iz stavka 1. ovoga članka počinjeno u sastavu udruženja
organiziranog radi činjenja toga krivičnog djela,

kaznit će se zatvorom od jedne do deset godina.

(5) Ako je djelo iz stavka 2. ovoga članka počinjeno u sastavu udruženja
organiziranog radi činjenja toga krivičnog djela,

kaznit će se zatvorom od šest mjeseci do pet godina."

Članak 23.

Iza članka 209. dodaje se članak 209a. koji glasi:

**"Pravljenje, nabavljanje ili davanje na**

**uporabu sredstava za krivotvorenje isprava**

Članak 209a.

(1) Tko posjeduje, pravi, nabavlja, prodaje ili daje na upotrebu sredstva
za krivotvorenje isprava,

kaznit će se novčanom kaznom ili zatvorom do tri godine.

(2) Sredstva za krivotvorenje iz stavka 1. ovoga članka oduzet će se."

Članak 24.

U članku 215. stavku 4. riječi: "petsto i pedeset tisuća hrvatskih dinara"
zamjenjuje se riječima: "dvadesetsedam tisuća petsto kuna".

U stavku 5. riječi: "dva milijuna hrvatskih dinara" zamjenjuju se riječima:
"sto tisuća kuna".

Članak 25.

Iza članka 215. dodaje se članak 215a. koji glasi:

**"Zlouporaba obavljanja dužnosti državne vlasti**

Članak 215a.

Službena ili odgovorna osoba u tijelima državne vlasti i jedinicama
lokalne samouprave i uprave te službena ili odgovorna osoba u pravnim osobama
koje su u vlasništvu ili pretežitom vlasništvu Republike Hrvatske ili jedinica
lokalne samouprave i uprave, koja radi pribavljanja imovinske koristi u
svojoj privatnoj djelatnosti ili privatnoj djelatnosti članova svoje obitelji
iskoristi položaj ili ovlast pogodovanjem u natječaju, davanju, preuzimanju
ili ugovaranju poslova,

kaznit će se zatvorom od šest mjeseci do pet godina."

Članak 26.

U članku 219. stavku 2. riječi: "dva milijuna hrvatskih dinara" zamjenjuju
se riječima: "sto tisuća kuna".

Članak. 27.

U članku 223. stavku 2. riječi: "petsto i pedeset tisuća hrvatskih dinara"
zamjenjuju se riječima: "dvadesetsedam tisuća petsto kuna".

U stavku 3. riječi: "dva milijuna hrvatskih dinara" zamjenjuju se riječima:
"sto tisuća kuna".

Članak 28.

U članku 225. stavku 2. riječi: "petsto i pedeset tisuća hrvatskih dinara"
zamjenjuju se riječima: "dvadesetsedam tisuća petsto kuna".

U stavku 3. riječi: "dva milijuna hrvatskih dinara" zamjenjuju se riječima:
"sto tisuća kuna".

Članak 29.

U cijelom tekstu Zakona riječi: "javni tužitelj" u odgovarajućem padežu
zamjenjuju se riječima: "državni odvjetnik" u odgovarajućem padežu.

Članak 30.

Predmete primljene u rad kod sudova do stupanja na snagu ovoga Zakona
u kojima će doći do izmjena kvalifikacije djela ili do izmjene stvarne
nadležnosti suda, dovršit će ti sudovi. Ako viši sud nakon stupanja na
snagu ovoga Zakona ukine odluku nižeg suda, predmet će se ustupiti nadležnom
sudu.

Članak 31.

Ovaj Zakon stupa na snagu osmoga dana od dana objave u "Narodnim novinama".

Klasa: 740-02/92-01/05

Zagreb, 29. ožujka 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora

**akademik Vlatko Pavletić**, v. r.

---

Zakon, NN 28/1996-545